Shahar markazidagi Unter-den-Linden ko‘chasida yetti mingga yaqin kishi to‘plangan. Foto: Reuters Berlinda minglab namoyishchilar koronavirus sababli kiritilgan cheklovlarga qarshi norozilik bildirmoqda, deb xabar berdi Morgenpost nashri. Nashrning ma’lumot berishicha, shahar markazidagi Unter-den-Linden ko‘chasida yetti mingga yaqin kishi to‘plangan bo‘lib, ularning aksariyati niqob taqmagan. "Ko‘pchilik qoidalarga amal qilmayapti. Hamkasblarimiz ulardan qoidalarga rioya qilishni so‘ramoqda", - deb yozadi poytaxt politsiyasi tvitterda. Xabar qilinishicha, namoyishchilar G‘alaba kolonnasi tomon harakatlanmoqda, u yerda miting o‘tkazish rejalashtirilgan. Jons Hopkins universiteti ma’lumotlariga ko‘ra, Germaniyada koronavirus yuqtirganlar soni 210 676taga yetgan, 9 154 kishi vafot etgan.